# 

**ÅRSMØTEPROTOKOLL OPPDAL HESTESPORTSKLUBB**

Dato: 27.mars 2025 kl 1900.  
Sted: Oppdal Gjestetun Hotell, restauranten.

1. **Godkjenning av de stemmeberettigede medlemmene**  
   *Totalt 16 tilstede på årsmøtet, hvorav 13 var stemmeberettiget. Tre var ikke stemmeberettiget på grunn av manglende innbetalt medlemskontingent.*
2. **Valg av dirigent.**   
   *Styreleder Frode Norbeck ble valgt til møtets dirigent.*
3. **Valg av protokollførere.**  
   *Janne Gravem ble valgt til å føre protokoll.*
4. **Valg av to medlemmer til å underskrive protokollen**  
   *Eskil Rønning og Kine Hevle ble valgt til å underskrive protokollen.*
5. **Godkjenne forretningsorden**  
   *Forretningsorden ble godkjent uten anmerkninger.*
6. **Godkjenning av innkalling**  
   *Innkallingen ble godkjent uten anmerkinger. Det ble anmerket at årsmøtepapirene ble publisert noe manglefult, kun på klubbens facebook gruppe.*
7. **Godkjenning av sakliste**   
   *Sakslisten ble godkjent uten anmerking.*
8. **Behandling av idrettslagets årsberetning.**   
   *Styrets årsberetning ble gjennomlest på årsmøtet og godkjent. Anmerket at det i årsberetningen står referert til hjemmesiden oppdalhestesportsklubb.com da vi i 2024 utfaset den siden og har nå oppdalhestesportsklubb.no. Årsmøtet ønsker at årsberetningen korrigeres i henhold til anmerkning.*
9. **Behandling av idrettslagets regnskap, styrets økonomiske beretning og kontrollutvalgets beretning.**
   1. Behandling av idrettslagets regnskap.  
      *Regnskapet ble godkjent, årsmøtet henviste til at tidligere har rideskolen hatt positivt resultat. Styret svarte med at siden klubben i 2020 måtte anskaffe hester i eget eie har rideskolen hatt utfordringer med å opparbeide seg positivt resultat.*
   2. Behandling av styrets økonomiske beretning.  
      *Styrets økonomiske beretning er en del av årsberetningen til klubben og ble godkjent uten anmerking.*
   3. Behandle kontrollutvalgets beretning.  
      *Kontrollutvalget beretning ble opplest og godkjent uten anmerkning.*
10. **Behandling av forslag og saker**
    1. Kasserer funksjonen ut av styre, og leid funksjon gjennom landbrukskontoret. (Janne).  
       *Årsmøtet gir styret fullmakt til å innhente pris på en slik løsning og vurdere om dette er økonomisk løsning for klubben.*
    2. Utarbeidelse og prosjektering av høy/forrom og sykeboks løsning. Søknadsarbeide og gjennomføring ved gode økonomiske rammer.  
       *Årsmøtet er positiv til en prosjektgruppe for utredelse.*
    3. Rideskolen: Økning og mer aktivitet for å få inn mer penger. Få rekruttering og en bedre drift. ( minimum 6 hester) finne løsninger for inntektsgivende aktiviteter i ferier og helger.  
       *Årsmøtet er positive til økt aktivitet, men stiller seg spørrende til om klubben har økonomiske rammer for å anskaffe flere hester. Styret orienterte om søknader som er levert for støtte til kjøp av hest inkludert utstyr og frakt.*
    4. Gjennomføre naturridebane i skogen sørøst for sprangbanen. Søknad i kommunen, og støtteordning gjennom Agria. ( Kostnadsfri investering)  
       *Årsmøtet er positive til tiltaket.*
    5. Føre på punkt i oppstallørskontrakt om 10 timer registrert dugnad for å holde leieprisen som i dag. Ikke gjennomført dugnad 1200kr i avgift (faktureres ved endt leieforhold).  
       *Årsmøtet stiller seg positive til en slik ordning, og at dette må på plass for fremtidige kontrakter. Årsmøtet henviser til kontrollkomiteens anmerkninger i sin beretning. Årsmøtet anmerker også at andre klubber har en ordning med fratrekk på leiebeløpet ved utført dugnadsarbeid.*
11. **Fastsette medlemskontingent og treningsavgift**
    1. Fastsette medlemskontingent  
       *Årsmøtet holder medlemskontingenten uendret for kommende år.*
    2. Fastsette treningsavgift  
       *Årsmøtet holder treningsavgiften uendret for kommende år da den ble justert per 1.januar 2025 av styret etter vedtak på forrige årsmøtet.*
12. Vedta idrettslagets budsjett  
    *Årsmøtet godkjenner fremlagt budsjett. Anmerker at det i budsjettet ikke er tatt høyde for anskaffelse av flere klubbhester.*
13. Behandling av idrettslagets organisasjonsplan  
    *Årsmøtet stiller seg positive til at styret blir et styrende organ, og ikke utførende slik det har vært den siste tiden. Styret ønsker å etablere arbeidsgrupper for utførelse av arbeidsoppgaver på klubbens anlegg. Viser også til punkt 10.1 i årsmøtet.*
14. Valg - presenteres av valgkomteen
    1. Valg av styre
       1. Valg av styreleder - 2 år
       2. Valg av nestleder - 2 år
       3. Valg av kasserer - 2 år
       4. Valg av sekretær - 2 år

Sittende styret;  
Styreleder - Frode Norbeck (ikke på valg)  
Nestleder - Per Grøseth (på valg)  
Kasserer - Janne Gravem (på valg)  
Styremedlem - Nina Karlsen Myran (på valg)  
Styremedlem - Anita J.Kleven (på valg)

Valgkomiteens innstilling;

Nestleder (2år) - Anita Botten, *enstemmig valgt*  
Styremedlem, sekretær (2år) - Kirsten Vikan Opdahl, *enstemmig valgt*  
Styremedlem (2år) - Eskil Rønning, *enstemmig valgt*  
Kasserer (1år), Janne Gravem, *enstemmig valgt*  
1.vara (1år) - Kine Hevle, *enstemmig valgt*  
2.vara (1år) - Per Grøseth, *enstemmig valgt*  
  
*Etter avstemningen ble valgkomiteens innstilling enstemmig valgt på årsmøtet.  
Nytt styret;*

*Leder - Frode Norbeck (2024)  
Nestleder - Anita Gjørtz Botten (2025)  
Styremedlem - Kirsten Vikan Opdahl (2025)  
Styremedlem - Eskil Rønning (2025)  
Kasserer - Janne Gravem (2020)  
1.vara - Kine Hevle (2025)  
2.vara - Per Grøseth (2023)*

1. Valg av kontrollutvalg   
   Frode Ledal, leder (ikke på valg)  
   Tone Balstad Sæther, medlem (ikke på valg)  
   *Kontrollkomiteen er ikke på valg og komiteens medlemmer ble referert på årsmøtet.*
2. Valg av representanter til ting og møter i andre organisasjonsledd der idrettslaget har representasjonsrett eller gi styret fullmakt til å oppnevne representantene  
   *Årsmøte gir styret fullmakt til å oppnevne representanter.*
3. Valg av valgkomité   
   Sittende valgkomité;  
   leder - Kari Klevengen Nyhus (på valg)   
   medlem - Gro Lauvås Løkken (ikke på valg)   
   *Årsmøtet valgte nytt medlem og varamedlem til valgkomiteen.   
   Emma Warmøy ble enstemmig vedtatt medlem og Anita Johnsen Kleven ble enstemmig valgt til varamedlem.   
   Medlem Gro Lauvås Løkken rykket opp til leder for kommende år.*

*Årsmøtet ble avsluttet med en orientering fra leder i juniorgruppa, Jenny Løkken, med ønsker og planer for 2025.  
Det er idrettsskole på Midtbygda, kan de komme å prøve ridning?  
Stallarbeiderkurs  
Åpen dag  
Påskeavslutning er planlagt  
Tur til Oslo Horse Show  
Klubbklær - styret innhenter tilbud her.*

Oppdal, 27.mars 2025  
Møtet hevet klokken 2100

| Dato |  | Dato |
| --- | --- | --- |
| Eskil Rønning |  | Kine Hevle |